PÜHA VAIMU TÖÖ MISJONIPÕLLUL
Tere! Mina olen Peter Franz
ja ma tegelen evangeelse tööga nii Ida- kui Kesk-Aafrikas.
Mu tänane teema on:
"Ülemaailmses misjonitöös koos Püha Vaimuga".
Olen näinud, kuidas Jumal liigub imelistel viisidel.
Olen näinud Tema võimast kätt, kui Püha Vaim puudutab inimeste elu.
Nii tahangi jagada täna osadest neist kogemustest.
Nagu keegi on kord öelnud:
"Kogemusega inimene ei sõltu kunagi arvamuse või teooriaga inimesest."
Nii tahan jagada teiega kogemusi, mis mul on olnud Püha Vaimuga.
Piiblis, Apostlite tegude raamatu 1. peatükis on öeldud:
"Vaid te saate väe Pühalt Vaimult, kes tuleb teie üle."
Rõhuasetus on Pühal Vaimul, mitte väel.
Püha Vaim on Jumala Kolmainsuses üks võimas isik.
Üks väga võimas isik, kellega meil tuleb arvestada,
et teha Temaga koostööd ja võita inimesi Jeesusele.
Üks imelisi asju, mida pidin õppima ja olen õppinud,
on see, et Püha Vaim pole keegi, keda mina kutsun appi,
et Ta aitaks mul Jumalariigi tööd teha,
vaid hoopis mina pean uurima välja, kus Püha Vaim parasjagu liigub
ja kuidas mina saaks liituda Temaga, et võita inimesi Jeesusele.
Matteuse 28:18-20 on väga tuntud kirjakoht.
"Ja Jeesus astus nende juurde ja kõneles neile:
Minule on antud kõik meelevald taevas ja maa peal.
Minge siis, tehke jüngriteks kõik rahvad..."
Olen jõudnud arusaamisele, et minnes kõike maailma
ja olles sõnakuulelik Jumala kutsele teadmises, et Püha Vaim on minuga,
võin ma näha ja kogeda palju imelisi asju.
Püha Vaim on nii mu isand, kaaslane kui lähedane sõber.
Püha Vaim on osa Kolmainsusest,
kuhu kuuluvad Isa, Poeg ja Püha Vaim.
Juba Vanas Testamendiski mainitakse Püha Vaimu üsna tihti.
1. Moosese raamatus hõljub Püha Vaim vete kohal
ja me näeme Teda
paljudes teisteski kohtades Vanas Testamendis.
Me näeme ka Jeesust Vanas Testamendis.
Näiteks, kui Taanieli 3 sõpra Sadrak, Meesak ja Abednego
heideti kuningas Nebukadnetsari poolt tulisesse ahju,
siis Nebukadnetsar nägi seal ahjus kolme mehe asemel hoopis nelja.
Ta küsis: "Kes see neljas mees on?", mõistes siis, et tegu on Jeesusega.
Me näeme Vanas Testamendis ka Isa,
kes on aktiivselt kaasatud paljudesse olukordadesse.
Uues Testamendis aga on näha,
kui imeliselt nii Isa, Poeg kui Püha Vaim
Jeesuse ristimisel koos esile tulevad.
Jeesus astus vette ja taevast kostus Isa hääl:
"See on minu armas Poeg, kellest mul on hea meel."
Ja seejärel langes Püha Vaim taevast tuvi kujul Jeesuse peale.
Jeesus seisis seal vees
ja nii nad olidki seal kõik koos - Isa, Poeg ja Püha Vaim.
Täna aga tahan keskenduda sellele,
mida olen kogenud ja näinud koos Püha Vaimuga.
Olen kogenud Teda tõelise kaaslasena Jumalariigi töös.
Ta on nii mu sõber kui isand.
Üheskoos Isa, Poja ja Püha Vaimuga suudame me vallutada väga palju.
Jumal ütleb Jumala Sõnas: "Ära karda, sest mina olen sinuga.
Ära karda, sest mina olen sinu Jumal."
Jeesus istub Isa paremal käel
ja on saatnud meile Trööstija, kelleks on Püha Vaim
ja kes aitab meil teha suuri asju misjonitöös.
See on nii põnev!
Sain üles kasvades nii puudutatud David Yonggi Cho raamatutest.
Tal oli Soulis, Lõuna-Koreas suurim kogudus.
Lugesin, et tal oli enda kõrval alati lisatool.
Ajal, mis suured massid osalesid ta jumalateenistustel,
oli tal enda kõrval tühi tool, kuhu ei saanud mitte keegi istuda.
See tuletas talle meelde, et see on Püha Vaimu jaoks.
Ta küsis sageli: "Issand, mida Sa tahad täna teha?
Mis Sul täna plaanis on?
Kuidas Sa tahaks tänast plaani muuta?
Kuidas Sa tahaks täna juhtida?"
Olles nii sõltuv Pühast Vaimust ja teades, et Püha Vaim on temaga,
nägi ta ka suuri ja võrratuid asju.
Ka mina tahan elada täiesti teadlikult koos Püha Vaimuga,
otsides Tema juhtnööre ja juhatust.
Tahan julgustada igat ühte teist tegema seda sama.
Võib-olla sa pole kunagi mõelnud väga Püha Vaimu peale.
Kuid Ta pole lihtsalt mingi vaim, vaid Ta on Jumala Vaim,
kes tegutseb me sees ja saadab korda suuri asju.
Püha Vaim on ka imeline varustaja.
Olen näinud seda kõige võimatumateski olukordades,
kus arvasin, et miski pole enam võimalik.
Mõtlen siinkohal Eelija peale, kes läks ühe lesknaise juurde,
kes valmistas oma viimasest õlist oma viimast õhtusööki.
Eelija aga käskis tal täita kõik oma anumad veega,
öeldes, et ta palub Jumalal sekkuda sellesse olukorda
ja täita selle naise vajadused.
Olen näinud Jumala imelist varustust omaendagi elus.
Istusin kord jõe ääres Eldoreti lähedal Keenias.
Otsisin Jumala juhiseid oma tulevikuks,
kuna ma polnud kindel, kas või mis peaks sündima.
See oli koht, kus pidin usaldama Jumalat.
Ka oma teenistuse rahaasjades
ja selles, et näha Teda kandmas meid läbi.
Tundus, et misjoniorganisatsioon, kus töötasin,
ei tahtnud minuga jätkata,
kuna ma ei mahtunud nende raamistikku.
Ma olin pigem evangelisti tüüpi,
aga neile oleks meeldinud pigem ühes kohas resideeruv misjonär.
Nii ma siis istusin seal jõe ääres ja otsisin palves Jumalat.
Küsisin Issandalt, mida tulevik mulle toob?
Tahtsin kogu südamest täita oma kutset
ja teha asju, mille Jumal oli pannud mu südamele.
Tahtsin teha koostööd paljude erinevate konfessioonidega,
et jõuda ühel häälel ja meelel inimesteni,
et nad annaks oma elu Jeesusele.
Istudes seal jõe ääres kõnetas Püha Vaim mind korraga
ja ütles: "Peter, kust sa arvad kõik need veeosakesed pärinevad?
Kust sa arvad,
et kõik siin vees voolavad molekulid, osakesed jne. tulevad?
Kust see vesi tuleb?"
Tundus, otsekui Jumal rääkinuks Iiobiga
stiilis: "Kust sa arvad, et äikene tuleb ja kes on selle üldse loonud?"
Vastasin: "Issand, ma ei tea, kust kõik need osakesed tulevad."
Ja siis Issand ütles: "Paljudest mägedest ja orgudest.
Nõnda nagu ma varustan seda jõge veega,
nõnda ma varustan ka sind,
et kõik su teenistusvajadused oleksid kaetud."
Nii olen ma näinud läbi aastate Jumala imelist kandmist.
Valmistusime kord üheks hiigelsuureks koosolekuks
toimetades Somaalia piiri lähistel.
Mul oli ressursse vaid ühe koosoleku pidamiseks.
Kuid kui see koosolek oli lõppemas
ja me valmistusime liikuma edasi teistesse paikadesse,
oli Jumalal meile ka piisavalt varustust,
et pidada järgmist koosolekut.
Nii olen ma näinud Jumala varustavat kätt.
Olen näinud sedagi, et Pühal Vaimul on hea huumorimeel.
Istusin kord koos oma komiteega,
mis koosneb tõeliselt võrratutest Jumala meestest ja naistest.
Olime Nairobis ühes kristlikus ülikoolis
rääkides meie organisatsiooni "Gospel Fire International" tulevikust.
Neil oli nii palju häid ideid.
Me komiteesse kuulub ka professoreid ja arste,
kes jagavad oma nõu.
Püha Vaimu poolt juhitud jumalakartlikud mehed.
Jagades head nõu ja arutledes koos kõigi asjade üle,
olin nii liigutatud keenialaste panusest,
mida nad jagasid Ida- ja Kesk-Aafrika heaks.
Sain neilt palju häid mõtteid, mille panin ka kirja.
Teel auto juurde mõtlesin, et pean saatma neile SMS'i.
Võtsin oma telefoni
ja hakkasin kirjutama väga pikka sõnumit
tänades neid võrratute mõtete ja panuse eest, mille nad olid andnud
muutes me teenistuse just selliseks
nagu see täna on.
Jõudes viimase reani "Jumal õnnistagu teid!",
olin jõudnud kirjutada vaid "Jumal"
ja enne, kui jõudsin lisada "õnnistagu teid",
saatsin sõnumi juba kogemata teele.
Nii jõudis see imeline sõnum kõigi nende usuõdede- ja vendadeni,
kus avaldati tänu nende võrratu panuse eest
ja kõige lõpus oli "Jumal".
Olin algul šokis.
Vaatasin oma telefoni ja mõtlesin: "Ei ole võimalik!
Ma saatsin sõnumi Jumala nimel!
Siin on kirjas "Jumal"!"
Olin paanikas ja peaaegu saatmas uut sõnumit
palumaks vabandust.
Kuid Püha Vaim ütles seepeale: "Ei. See oli minu sõnum neile.
Mina tahtsin neid tänada
ja kasutasin sinu sõrmi selleks, et saata neile üks hea sõnum."
Olen mitmeid kordi
kogenud Püha Vaimu kui võimsa kaitsjana.
Sattusime ükskord piirkonda, kus on väga tõsine olukord.
Liikusime kord Keenias olles ühest kohast teise,
kus toimuvad pidevad tulistamised.
Meie ees liikunud veok sattus täieliku kuulirahe alla.
See polnud meie veoauto, aga meie ees liikunud kaubaveok,
mille esiklaasi tulistati 12 kuuli ja selle juht sai surma.
Me liikusime läbi sellise piirkonna, et viia evangeeliumi ühte paika
ja pääsesime sealt ilma ühegi kriimuta.
Olen näinud Püha Vaimu kui kaitsjat väga, väga rasketes olukordades
ja näinud, kuidas Ta kannab läbi.
Jõudsime sihtkohta ja seadsime oma lava üles keset linna.
Me ei pannud üles oma tavapärast plakatit:
"Jeesus tervendab murtud südamed",
sest me ei tahtnud olla liiga provokatiivsed.
Sealse linna elanikkond moodustus 95% moslemitest,
mistõttu tahtsime läheneda tasasel moel,
seada oma asjad üles
ja jagada imelist evangeeliumi meie Issandast.
Evangeelium koosneb 5 asjast.
1. Jumal on armastus.
Ma tooks isegi esile vaid 5 sõna.
1. Armastus.
2. Kurjus.
Maailm, milles elame, on kurjust täis maailm.
Me ei pea isegi uudistest kaugemale vaatama,
kus on juttu erinevatest rünnakutest ja terroriaktidest.
Me näeme inimesi kannatamas.
Igal pool on nii palju haigusi, hädasid ja kohutavaid asju.
Me elame langenud maailmas.
Jumal aga on valmistanud meile pääsetee.
Ta saatis oma ainusündinud Poja,
alustades suurima päästeoperatsiooniga,
mida siin maa peal eales nähtud.
Jumal tõi ülima ohvri,
saates oma Poja surema meie eest ristil.
Jumal on imeline Jumal!
Ta tegi seda, sest Ta armastab meid.
Ta tuli siia langenud maailma päästma meid.
Samal ajal aga annab Ta kõigile vaba valiku.
Vaba valiku.
Kui inimesed võtavad Jeesuse vastu, kui oma isikliku Päästja,
muutub nende elu täielikult
ja nad saavad kogema taastamist.
Armastus, kurjust täis maailm, pääste, valikuvabadus ja taastamine.
Olen nii elevil selle üle.
Osa inimesi ütleb:
"Peter, kuidas sa saad käia sellistes kohtades?
Jäta need inimesed rahule!
Sa ju surud neile evangeeliumi peale!"
Keegi ei saa suruda kellelegi evangeeliumi peale.
Ma olen kui pagar inimeste seas, kes söövad toitu, mis pole neile hea.
Mina aga esitlen neile erisorti imelist leiba ja saia,
andes neile võimaluse see tasuta vastu võtta.
Sest evangeelium on eluleib,
mis kuulub kõigile, kes vaid vähegi usuvad Jeesusesse.
Ma olen näinud Jumala kätt sekkumas ja Püha Vaimu, kes kaitseb,
kandes meid läbi ülimalt ohtlikest piirkondadest.
Ja kui me siis oleme oma lava ja telgi üles seadnud,
on me käest küsitud: "Mis siin toimub?
Kas te olete mingi mobiilside firma?"
Ütlesime: "Jaa, meil on teatud sarnasusi mobiilside firmaga.
Sest see puudutab suhtlemist.
Tulge homme ja saage teada, kuidas suhelda Jumalaga."
Nad olid järgmine päev kõpsti kohal.
Me alustame alati Piiblist loomisloost,
jagades sellest, kuidas Jumal lõi inimese,
aga kuidas inimene langes.
Ja siis me läheme sealt edasi.
Teeme seda tavaliselt kolmes osas - iga osa kestab 20 minutit.
Kuniks lõpuks jõuame Jeesuseni välja.
Parim nö maandumiskoht Uues Testamendis
on muutumise mägi,
kus Eelija ja Mooses rääkisid Jeesusega,
valmistades Teda ette ülimaks ohvri toomiseks ristil.
Evangeeliumi jagamine sellisel moel
on toonud kaasa imelisi ja hämmastavaid reageeringuid.
Tuhanded moslemid regeerivad sellele selliselt,
et annavad oma elu Jeesusele.
Palun kõigil, kes soovivad Jeesuse vastu võtta,
tõsta oma käe, kus iganes nad ka poleks.
Kõik tõstavad oma käed.
Ja siis ma palun korrata enda järel: "Issand Jeesus, ma olen patune.
Ma vajan Sind.
Ma vajan muutust oma ellu.
Tahan uut vaatenurka oma elule.
Puhasta mind ja muuda mu süda.
Tee minust uus loodu."
Kõik need suured massid paluvad selle palve kaasa.
Jah, on ka neid, kellele ei meeldi see, mida õpetame.
Nii on näiteks 3000 kuulaja seas olnud ehk 15 inimest,
kes on loopinud meid kividega.
Sõites oma autodega sealt ära, on meid loobitud suurte kividega.
Hämmastaval kombel aga pole me autodel olnud ühtki kriimu.
Isegi, et visatud kivid on olnud suured ja rasked,
mis pidanuks põhjustama autodele igasugu vigastusi.
Kuid ei ühtki mõlki ega kriimu.
Jumal kaitseb meid läbi oma võimsa Püha Vaimu.
Üks võrratu asi Püha Vaimu juures on veel see,
et Ta varustab meid keset vaimset sõjapidamist.
Efeslastele 6:12 on öeldud: "Meil ei tule ju võidelda inimestega,
vaid meelevaldade ja võimudega,
selle pimeduse maailma valitsejatega, kurjade taevaaluste vaimudega."
See on miski, mis mulle näib,
on Euroopa usklike õpetuses ja arusaamades kaduma läinud.
Me oleme kaotanud arusaama nähtamatust maailmast.
Arusaama sellest,
et üks nähtamatu maailm püüab takistada Jumala töö teostumist
Me teame, et saatanal on oma hierarhia.
Tema on selle tipus
ja tema all on talle alluvad võimud ning jõud.
See on kui püramiid,
mis koosneb erinevatest üksustest - sh inimestest,
kes tegutsevad selle nimel, et pimeduse riik läheks edasi.
Püha Vaimu puhul aga on see nii imeline,
et Püha Vaim on otseühenduses kõigi Jumala lastega.
Sinu ja minuga, kui vaid avame end Tema juhtimisele.
Siis on meil otseühendus Temaga ja me kuuleme Ta sõnu kõige täiega.
Jumala Sõnas on öeldud: "Minu lambad kuulevad mu häält."
On täiega imeline olla Püha Vaimuga ühes paadis
ja teha Temaga koostööd ka misjonipõldudel üle maailma.
Roomlastele 8:37 ütleb:
"Kuid selles kõiges me saame täieliku võidu tema läbi,
kes meid on armastanud."
Oleme näinud oma palvete tulemusena,
kuidas inimesed võtavad Jeesuse vastu.
Meil on meeskondi,
kes lähevad vahel mitu kuud enne meid,
et kõike ette valmistada.
Püha Vaim korraldab seda vahel isegi ilma meie sekkumiseta.
Ta saadab mõne meeskonna kas Nairobist või mujalt kogudusest,
kes lihtsalt kogeb Püha Vaimu õhutust
minna sinna väga raskesse piirkonda ja palvetada ning paastuda seal.
Nad lihtsalt palvetavad ja paastuvad seal,
minnes seejärel tagasi koju.
Nad paluvad, et taevad avaneks ja evangelisatsioon saaks toimuda,
et paljud inimesed leiaksid Jeesuse kõige täiega.
Seejärel, näiteks 6 kuud hiljem, räägib Jumal meie südameisse
ja läkitab meid sinna samasse piirkonda,
kus taevad on avatud,
sest sellele on eelnenud rohkelt palveid.
Kohale jõudes tajume algul vahel siiski teatud pingeid ja raskusi,
kuid niipea, kui hakkame kuulutama evangeeliumi Jeesusest...
Evangeelium pole mõeldud vaid inimsüdame ja inimkõrva jaoks,
aga see on mõeldud ka nähtamatu vaimse maailma jaoks.
Kuulutades, et Jeesus on Issand,
juhtub midagi võimast ka nähtamatus sfääris
ja me hakkame nägema asju, mida me pole kunagi varem näinud.
Me näeme imesid.
Olen näinud paljusid kurte kõrvu ja pimedaid silmi avanemas.
Näinud lausa uskumatuid imesid.
Asju, mille osas mõistad,
otsekui tulvaveed oleks valla pääsenud
ja inimesed on leidnud abi ning lahendusi tänu Jumala väele.
Üks koht, kus olime viimast päeva - seal polnud 1,5 aastat sadanud.
See oli 2009. aastal.
Inimesed olid meeleheitel.
Neil oli veel vaid üks toimiv kaev.
Kõik teised kaevud olid juba ammu kuivad.
Inimesed seisid vee saamiseks järjekorras
nagu meiegi pidime seda tegema.
Tõeliselt raske olukord.
Loomad surid pidevalt.
Igal pool vedelesid loomade korjused,
sest keegi polnud neid kokku korjanud.
Olukord oli väga halb.
Samas oli meie üle avatud taevas, kui evangeeliumi kuulutasime
ja ma mõistsin, et see oli aeg suurteks imedeks.
Ütlesin kokku tulnud rahvale, kellest 95% olid moslemid:
"Tõstke kõik oma käed
ja me palume koos Jeesust, et Ta saadaks meile vihma."
Taevast polnud ühtainust pilvegi.
Kuid nad tõstsid oma käed ja palusid minu järel.
Palusime, et Jeesus saadaks vihma.
Teate, mis juhtus?
Me lõpetasime oma õhtuse teenistuse
ja järgmisel hommikul kell 4 hakkas sadama.
Paiga üle kogunesid suured, paksud pilved
ja kellelgi polnud aimugi, kust need tulid.
Korraga aga kallas vihma kui oavarrest.
Mulle öeldi hiljem, et vihma sadas lakkamata 3 nädalat.
Vihma muudkui kallas
ja siis see liikus edasi teise linna, mis asus 100 km kaugusel.
Me pidime minema sinna linna teenistusi pidama
ja kui sinna jõudsime, oli kogu linn täiega laines.
See oli üks võimas ime
ja paljud moslemid ütlesid: "Neil kristlastel on võimsad palved."
Kuid küsimus pole meie palvetes, vaid Jeesuses ja Püha Vaimu töös.
Kui seda mõistame, sünnivadki suured ja võimsad asjad.
Püha Vaim juhib ja korraldab misjonitöös kõike
juba pikka aega ette.
Olen nii liigutatud koostöö võimalusest kahe soomlasega - Pertti ja Ilkkaga.
See oli tõeline õnnistus töötada koos nendega Ugandas.
Külastasime Põhja-Ugandat,
mida Pertti ja Ilkka tundsid palju paremini kui mina.
Olime nendega kui üks meeskond
ja ma näen selle taga Püha Vaimu tööd.
Jätkame tulevikuski
väga rasketesse piirkondadesse tungimist.
Pertti, Ilkka, Leena ja Heidi on imelised inimesed.
Soomlased!
Inimesed Soomest, kes on teinud Uganda heaks nii palju.
Milline õnnistus töötada koos nendega,
mille taga näen tegelikult samuti Püha Vaimu tööd.
Püha Vaim on püha ja puhas.
Olen näinud, kuidas Ta on puhastanud meie teenistust.
Palvestasime kord üheskoos ühe võrratu keenialaste meeskonnaga
ja Püha Vaim näitas mulle palve ajal värviplekiga valget anumat,
mille seest tõusis mustust pinnale.
Palvetasin ja sain aru, et peame puhastama end.
Ütlesin neile,
et peame seadma oma asjad õigeks Jumala ees.
Sealt tuli mitmeid ülestunnistusi ja inimesed said muudetud.
Püha Vaim saab aidata sindki selles olukorras, kus oled.
Võib-olla tunned end väsinuna ja nö viimse vindi peal.
Tunned, et sa lihtsalt ei jaksa enam.
Jesaja 40:29-31 on aga öeldud:
"Aga kes ootavad Issandat, saavad uut rammu,
need tõusevad tiibadega üles nagu kotkad:
nad jooksevad ega tüdi, nad käivad ega väsi."
Tahan julgustada sind täna ja öelda,
et võid usaldada oma elu Jumala hoolde
ja lasta Pühal Vaimul muuta end, tulles oma väega.
Las ma palvetada su eest just praegu.
Isa, ma tänan Sind Jeesuse nimel
kõigi võrratute inimeste eest, kes meid just praegu vaatavad.
Palun, et tuleksid oma väega ja annaksid jõudu neile, kes on nõrgad
Puuduta neid oma värske Püha Vaimu puudutusega
just seal, kus nad parasjagu on ja kus nad seda sõnumit kuulevad.
Saagu Sinu nimi austatud!
Täname Sind, Jeesus.
Tänud Sulle töö eest,
millega oled alustanud igaühe meie südames.
Kui anname oma elu Jeesusele,
saame ka kogeda asju, mida pole eales varem kogenud.
Aitäh Sulle Jeesuse nimel, aamen.
Tõlge: Anne-Ly Raukas